अमिताभ जोशी बेंगलुरु के जवाहरलाल नेहरू उन्नत वैज्ञानिकी अनुसंधान केंद्र (JNCASR) में प्रोफेसर हैं, और इंडियन एकेडमी ऑफ साइंसेज (बेंगलुरु), नेशनल एकेडमी ऑफ साइंसेज, भारत (इलाहाबाद) और भारतीय राष्ट्रीय विज्ञान अकादमी (नई दिल्ली) के फेलो हैं। प्रोफ़ेसर जोशी जे. सी. बोस नेशनल फेलो भी हैं, और शांति स्वरूप भटनागर पुरस्कार (जैविक विज्ञान: 2009) एवं लक्ष्मीपत सिंघानिया नेशनल लीडरशिप अवार्ड (यंग लीडर, साइंस एंड टेक्नोलॉजी: 2010) से पुरस्कृत किए जा चुके हैं। वे पिछले 30 वर्षों से इवोल्यूशनरी जीव विज्ञान का अध्ययन, शोध और शिक्षण कर रहे हैं।